b'\n_START_ARTICLE_\nAnton Breznik (pisec)\n_START_SECTION_\n\xc5\xbdivljenjepis\n_START_PARAGRAPH_\nBreznik je kot duhovnik od okoli 1763 deloval v \xc5\xbdalcu. Leta 1789 je v Ljubljani pod naslovom Ve\xc4\x8dna pratika od gospodarstva iz\xc5\xa1la njegova pratika, v kateri imajo poseben pomen navodila o delih na polju in hi\xc5\xa1i. Pratika je do\xc5\xbeivela ve\xc4\x8d ponatisev v Ljubljani, Celju in Mariboru. Po mnenju F. Kidri\xc4\x8da je Breznikova pratika prva prava pratika napisana v slovenskem jeziku namenjena in uporabna predvsem za kmete. Ker pa je bila raz\xc5\xa1irjena po vsej de\xc5\xbeeli, je nudila nekaj najosnovnej\xc5\xa1ega ekonomskega znanja in ekonomske kulture na\xc5\xa1emu kmetu, obenem pa prispevala k razmi\xc5\xa1ljanju o potrebi enotnega slovenskega knji\xc5\xbenega jezika.'